pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรมเป็นประธานเปิดโครงการเสริมสร้างโรงงานที่ดีเพื่อลดปัญหาเรื่องร้องเรียนจากการประกอบกิจการโรงงาน SMEs ในภูมิภาค
วันศุกร์ที่ 17 กุมภาพันธ์ 2560
รองปลัดกระทรวงอุตสาหกรรมเป็นประธานเปิดโครงการเสริมสร้างโรงงานที่ดีเพื่อลดปัญหาเรื่องร้องเรียนจากการประกอบกิจการโรงงาน SMEs ในภูมิภาค
17 กพ 60 รองปลัดกระทรวงอุตสาหกรรมเป็นประธานเปิดโครงการเสริมสร้างโรงงานที่ดีเพื่อลดปัญหาเรื่องร้องเรียนจากการประกอบกิจการโรงงาน SMEs ในภูมิภาค
วันนี้ (17 กุมภาพันธ์ 2560) นางสาวนิสากร จึงเจริญธรรม รองปลัดกระทรวงอุตสาหกรรมเป็นประธานเปิดโครงการเสริมสร้างโรงงานที่ดี ซึ่งโครงการดังกล่าวเป็นกิจกรรมเชิงรุกของกระทรวงอุตสาหกรรมในการให้ความรู้แก่ผู้ประกอบการเกี่ยวกับเรื่อง การดําเนินการด้านสิ่งแวดล้อมและความปลอดภัย เรื่องการดําเนินการตามพระราชบัญญัติโรงงาน พ.ศ.2535 และเรื่องพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558 เพื่อลดปัญหาเรื่องร้องเรียนจากการประกอบกิจการโรงงาน SMEs ในภูมิภาคณ โรงแรมบางกอกกอล์ฟ สปา รีสอร์ท จังหวัดปทุมธานี
รัฐบาลไทย-ข่าวทำเนียบรัฐบาล-บสย. หนุน ก.พาณิชย์ ค้ำประกันสินเชื่อแฟรนไชส์สร้างอาชีพ
วันพุธที่ 13 ธันวาคม 2560
บสย. หนุน ก.พาณิชย์ ค้ําประกันสินเชื่อแฟรนไชส์สร้างอาชีพ
บสย. เตรียมวงเงิน 3,500 ล้านบาท หนุนกรมพัฒนาธุรกิจการค้า กระทรวงพาณิชย์ ช่วยผู้ประกอบการรายย่อย ค้ําประกันสินเชื่อแฟรนไชส์สร้างอาชีพ ภายใต้ ”โครงการแฟรนไชส์สร้างอาชีพเพื่อผู้มีรายได้น้อย”
นายเกรียงไกร ไชยศิริวงศ์สุข ผู้อํานวยการฝ่าย ฝ่ายการตลาดและพัฒนาผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ตลอดระยะเวลาที่ผ่านมา บสย. ได้ให้ความช่วยเหลือผู้ประกอบการ SMEs เข้าถึงสินเชื่ออย่างต่อเนื่อง โดยเฉพาะผู้ประกอบการรายย่อย โดยล่าสุด บสย. ได้ให้การสนับสนุน กรมพัฒนาธุรกิจการค้า กระทรวงพาณิชย์ โครงการแฟรนไชส์สร้างอาชีพเพื่อผู้มีรายได้น้อย โดย บสย. ได้เตรียมวงเงินไว้ประมาณ 3,500 ล้านบาท ภายใต้โครงการค้ําประกันสินเชื่อไมโคร (Micro Entrepreneurs ระยะที่ 2) ในการช่วยเหลือผู้ประกอบการ
สําหรับโครงการแฟรนไชส์สร้างอาชีพเพื่อผู้มีรายได้น้อยเป็นการนําระบบแฟรนไชส์มาสร้างอาชีพให้กับผู้มีรายได้น้อย ซึ่งเป็นวิธีหนึ่งที่มีสามารถลดความเสี่ยงของการลงทุน และส่งเสริมให้ผู้มีรายได้น้อยสามารถสร้างรายได้ด้วยตนเอง อีกทั้งยังช่วยลดความเสี่ยงของผู้มีรายได้น้อยที่ยังไม่เคยประกอบธุรกิจมาก่อน โดยจะมีเจ้าของแฟรนไชส์เป็นพี่เลี้ยงคอยดูแลตลอดระยะเวลาในการดําเนินธุรกิจ ซึ่งจะทําให้ผู้มีรายได้น้อยสามารถเติบโตได้อย่างยั่งยืน
ทั้งนี้ ปัจจุบัน บสย. มีโครงการค้ําประกันสินเชื่อรองรับอยู่ 2 โครงการ คือ 1.โครงการค้ําประกันสินเชื่อไมโคร (Micro Entrepreneurs ระยะที่ 2) ซึ่งยังมีวงเงินค้ําประกันสินเชื่อประมาณ 3,500 ล้านบาท 2.โครงการค้ําประกันสินเชื่อ SMEs ทวีทุน (PGS 6) ปรับปรุงใหม่ ซึ่งยังมีวงเงินเหลือกว่า 50,000 ล้านบาท ซึ่งสามารถรองรับความต้องการสินเชื่อของผู้ขอสินเชื่อและธนาคารที่ปล่อยสินเชื่อที่ร่วมโครงการค้ําประกันสินเชื่อไมโคร
“บสย. ได้ร่วมกับแบงก์รัฐ ทั้งธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ในการช่วยเหลือผู้มีรายได้น้อย โดยนําเสนอสินเชื่อพิเศษโดยมี บสย. ค้ําประกัน ซึ่งความร่วมมือดังกล่าวจะช่วยยกระดับให้ผู้มีรายได้น้อยประกอบธุรกิจในระบบแฟรนไชส์เติบโตอย่างยั่งยืน”
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-อพวช.ชวนเปิดประสบการณ์การเป็นผู้สร้าง สร้างสรรค์จินตนาการด้วยการลงมือทำ ผ่านตัวต่อ LEGO กับ นิทรรศการ BUILT BY BRICK CREATING THE WORLD
วันอาทิตย์ที่ 15 ธันวาคม 2562
อพวช.ชวนเปิดประสบการณ์การเป็นผู้สร้าง สร้างสรรค์จินตนาการด้วยการลงมือทํา ผ่านตัวต่อ LEGO กับ นิทรรศการ BUILT BY BRICK CREATING THE WORLD
อพวช.ชวนเปิดประสบการณ์การเป็นผู้สร้าง สร้างสรรค์จินตนาการด้วยการลงมือทํา ผ่านตัวต่อ LEGO กับ นิทรรศการ BUILT BY BRICK CREATING THE WORLD
องค์การพิพิธภัณฑ์วิทยาศาสตร์แห่งชาติ (อพวช.) สังกัดกระทรวงการอุดมศึกษา วิทยาศาสตร์ วิจัย และนวัตกรรม ชวนเยาวชนมาสร้างสรรค์จินตนาการผ่านตัวต่อรูปสี่เหลี่ยมที่ทุกคนคุ้นเคย กับ นิทรรศการBuilt by Brick Creating the Worldร่วมสัมผัสทักษะการเป็นผู้สร้างผ่านชุดการเรียนรู้จากLEGOสนุกไปกับกิจกรรมส่งเสริมการเรียนรู้ฝึกทักษะ โดยการลงมือปฏิบัติจริง (Hands-on experience) เริ่มตั้งแต่วันนี้เป็นต้นไป ณ พิพิธภัณฑ์เทคโนโลยีสารสนเทศ อพวช. คลองห้า ปทุมธานี
ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.)กล่าวว่า “ปัจจุบันสื่อการเรียนรู้เพื่อการเรียนการสอนในโรงเรียนและสถาบันการศึกษาต่าง ๆ มีการพัฒนาให้มีความหลากหลายรูปแบบมากยิ่งขึ้น อพวช. เองถือเป็นแหล่งเรียนรู้นอกห้องเรียนที่สําคัญและมีภารกิจหลักในการสร้างความตระหนักด้านวิทยาศาสตร์ เทคโนโลยี นวัตกรรม จึงได้นํา นิทรรศการ Built by Brick Creating the World มาจัดแสดงโดยได้รับความมือจาก บริษัท แกมมาโก้ (ประเทศไทย) จํากัด เพื่อให้เยาวชนได้ฝึกทักษะโดยการลงมือปฏิบัติจริง (Hands-on experience) ได้คิด ประดิษฐ์ และสร้างสรรค์จินตนาการผ่านชุดการเรียนรู้จาก LEGO ภายในนิทรรศการจะได้พบกับ LEGO ตัวต่อรูปสี่เหลี่ยมที่ทุกคนคุ้นเคย ร่วมเดินทางและสัมผัสทักษะการเป็นผู้สร้าง ท้าทายจินตนาการด้วยการลงมือทําผ่านกิจกรรมต่าง ๆ ”
นิทรรศการBuilt by Brick Creating the World ประกอบไปด้วย 4 โซน ดังนี้
โซนที่ 1 ผนังแห่งจินตนาการ (Wall of Imagination) -ทดลองใช้ White Brick สร้างเมืองจินตนาการ โดยใช้ความคิด สร้างสรรค์ซึ่งเป็นหนึ่งในทักษะที่สําคัญในศตวรรษที่ 21 และเป็นจุดเริ่มต้นของการสร้างนวัตกรรมในอนาคต
โซนที่ 2 ทักษะสร้างโลก (Skill of Creator) -เรียนรู้ทักษะหรือแนวคิดที่จําเป็นในการเป็น Creator
โซนที่ 3 เรียนรู้ผ่านการลงมือทํา (Learning by Doing) -เน้นการลงมือทําโดยให้เด็กประกอบรถ แล้วนํามาแข่งในราง โดยเด็กสามารถสร้างเงื่อนไขขึ้นมาเองได้ เช่น วิ่งช้าเป็นผู้ชนะ เป็นต้น
โซนที่ 4 ภารกิจพิชิตความท้าทาย (Challenge the Mission) -เรียนรู้การแข่งขันด้วยโจทย์ที่ท้าทายเพื่อต่อยอดนวัตกรรมในอนาคต
สําหรับผู้เข้าชมที่สนใจชมและทํากิจกรรมใน นิทรรศการBuilt by Brick Creating the World สามารถเข้าชมได้ฟรี ! โดยไม่เสียค่าใช้จ่าย ที่ พิพิธภัณฑ์เทคโนโลยีสารสนเทศ อพวช. ต.คลองห้า อ.คลองหลวง จ.ปทุมธานี เริ่มตั้งแต่วันนี้เป็นต้นไป เปิดบริการทุกวันอังคาร - ศุกร์ เวลา 09.30 -16.00 น. วันเสาร์ - อาทิตย์ และวันหยุดนักขัตฤกษ์ เวลา 09.30 - 17.00 น. (ปิดบริการทุกวันจันทร์) สอบถามรายละเอียดเพิ่มเติมได้ที่ โทร 0-2577-9999 ต่อ 2122, 2123 หรือwww.nsm.or.th
ข้อมูลข่าวโดย : องค์การพิพิธภัณฑ์วิทยาศาสตร์แห่งชาติ (อพวช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ทส.ร่วมพิธีทำบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวงเนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
วันจันทร์ที่ 12 สิงหาคม 2562
ทส.ร่วมพิธีทําบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวงเนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
ทส.ร่วมพิธีทําบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวงเนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
ทส.ร่วมพิธีทําบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวงเนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
วันนี้ (12 สิงหาคม 2562) เวลา 07.15 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมภริยา นําคณะผู้บริหาร ระดับสูง ของกระทรวงทรัพยากรธรรมชาติและสิ่งแวดล้อม ร่วมพิธีทําบุญตักบาตรข้าวสาร อาหารแห้ง พระสงฆ์และสามเณร จํานวน 488 รูป​ เพื่อถวายเป็นพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ณ บริเวณมณฑลท้องสนามหลวง​โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี จากนั้น​ในเวลา 08.00 ร่วมลงนามถวายพระพรชัยมงคล​ ณ​ พระบรมมหาราชวัง
รัฐบาลไทย-ข่าวทำเนียบรัฐบาล-นายกรัฐมนตรี สั่งการหน่วยงานที่เกี่ยวข้องชี้แจงสังคมให้เกิดความเข้าใจเกี่ยวกับการดำเนินการกับผู้กระทำผิดเรื่องประมงและแรงงานผิดกฎหมาย
วันพุธที่ 28 กุมภาพันธ์ 2561
นายกรัฐมนตรี สั่งการหน่วยงานที่เกี่ยวข้องชี้แจงสังคมให้เกิดความเข้าใจเกี่ยวกับการดําเนินการกับผู้กระทําผิดเรื่องประมงและแรงงานผิดกฎหมาย
โฆษกรัฐบาลเผย นายกรัฐมนตรีสั่งการหน่วยงานที่เกี่ยวข้อง ชี้แจงสังคมให้เกิดความเข้าใจเกี่ยวกับการดําเนินการกับผู้กระทําผิดเรื่องประมงและแรงงานผิดกฎหมาย แสดงให้เห็นถึงความจริงใจในการแก้ไขปัญหาดังกล่าวอย่างจริงจัง
วันนี้ (27 ก.พ. 61 ) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวการเดินทางลงพื้นที่ของนายกรัฐมนตรีไปตรวจราชการจังหวัดสมุทรสาคร และจังหวัดเพชรบุรี และประชุมคณะรัฐมนตรีอย่างเป็นทางการนอกสถานที่ ครั้งที่ 2/ 2561 ณ จังหวัดเพชรบุรี ระหว่างวันจันทร์ที่ 5 - วันอังคารที่ 6 มีนาคม 2561 ว่า ปัจจุบันประเทศไทยยังมีปัญหาเกี่ยวกับเรื่องประมงที่ผิดกฎหมาย และการดูแลแรงงาน แม้ประเทศไทยจะได้รับการปรับระดับขึ้นไปอยู่บัญชีประเทศที่มีสถานการณ์การค้ามนุษย์ในกลุ่มเทียร์ 2 ที่ถูกจับตามอง (Tier2 Watch List) จากระดับเทียร์ 3 แต่รัฐบาลยังไม่ได้มีความพึงพอใจเพียงเท่านี้ โดยรัฐบาลต้องการที่จะทําให้ดีมากยิ่งขึ้นกว่าที่เป็นอยู่ เพื่อดูแลทั้งผู้ประกอบการ ความรู้สึกของคนไทย และดูแลสวัสดิการขวัญกําลังใจของแรงงานต่างด้าวด้วย
พร้อมกันนี้ โฆษกประจําสํานักนายกรัฐมนตรี ได้กล่าวเพิ่มเติมว่า นายกรัฐมนตรี จึงได้สั่งการถึงการลงพื้นที่ครั้งนี้ว่า ให้หน่วยงานที่เกี่ยวข้องชี้แจงทําความเข้าใจกับสังคม รวมทั้งขอความร่วมกับมือสื่อมวลชนให้ช่วยเผยแพร่ข้อมูลและชี้แจงทําความเข้าใจกับประชาชนได้รับทราบอีกทางหนึ่ง โดยเฉพาะการเผยแพร่ข้อมูลที่เกี่ยวข้องกับการดําเนินการกับผู้กระทําผิด ไม่ว่าจะเป็นข้าราชการชั้นผู้ใหญ่ ตํารวจ ทหาร หรือบุคคลอื่น ๆ ที่กระทําผิด ในเรื่องของการลักลอบนําแรงงานที่ผิดกฎหมายเข้ามาในประเทศ การใช้แรงงานเถื่อน การกระทําที่ไม่ปฏิบัติตามกฎหรือหลักการในเรื่องของแรงงานและประมง เพื่อแสดงให้เห็นถึงความจริงใจของรัฐบาลและประเทศไทยในการแก้ไขปัญหาดังกล่าว ซึ่งไม่ใช่เป็นการป้องกันเท่านั้นแต่เป็นไปในเชิงของการลงโทษผู้กระทําความผิดด้วย ไม่ว่าบุคคลนั้นจะเป็นใครหรือเป็นเจ้าหน้าที่รัฐก็ตามจะต้องถูกลงโทษเช่นกัน
ขณะที่ในส่วนของกฎหมายแรงงานต่างด้าวซึ่งเดิมได้ออกเป็นพระราชกําหนดการบริหารจัดการการทํางานของคนต่างด้าว พ.ศ. 2560 นั้น พบว่ายังมีปัญหาบางส่วนจึงพยายามที่จะแก้ไขปัญหาเดิมเหล่านั้นให้หมดไปด้วยการออกพระราชกําหนดอีกฉบับ ซึ่งขณะนี้กระทรวงแรงงานและหน่วยงานที่เกี่ยวข้องอยู่ระหว่างหารือร่วมกัน จึงได้มีคําสั่งให้หน่วยงานที่เกี่ยวข้องเร่งรัดดําเนินการเพื่อจะนําร่างพระราชกําหนดดังกล่าวเสนอต่อที่ประชุมคณะรัฐมนตรีพิจารณา ในการประชุมคณะรัฐมนตรีอย่างเป็นทางการนอกสถานที่ ครั้งที่ 2/ 2561 ณ จังหวัดเพชรบุรี วันอังคารที่ 6 มีนาคม 2561 รวมทั้ง ต้องมีการทําความเข้าใจเกี่ยวกับพระราชกําหนดดังกล่าวเพื่อให้นายจ้างและลูกจ้างเกิดความเข้าใจที่สอดคล้องตรงกัน อย่างไรก็ตามยืนยันว่ากฎหมายดังกล่าวที่ออกมาไม่ได้เป็นการเอื้อประโยชน์ให้กับแรงงานต่างด้าวให้มาแย่งงานคนไทย โดยคนไทยยังคงได้รับความคุ้มครองเรื่องประโยชน์ต่าง ๆ อันเกิดจากการใช้แรงงานของตนเองอยู่เช่นเดิม
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชวนคนไทย “มาตรวจการได้ยินกันเถอะ” รับวันการได้ยินโลกประเทศไทย
วันอาทิตย์ที่ 3 มีนาคม 2562
ชวนคนไทย “มาตรวจการได้ยินกันเถอะ” รับวันการได้ยินโลกประเทศไทย
กระทรวงสาธารณสุขร่วมกับราชวิทยาลัยโสต ศอ นาสิกแพทย์แห่งประเทศไทย และสถาบันการแพทย์ จัดกิจกรรม “วันการได้ยินโลกประเทศไทย” ปีนี้รณรงค์ภายใต้หัวข้อ “มาตรวจการได้ยินกันเถอะ” ป้องกันภาวะการสูญเสียการได้ยิน ฟื้นฟูและลดจํานวนผู้มีความพิการทางการได้ยิน
กระทรวงสาธารณสุขร่วมกับราชวิทยาลัยโสต ศอ นาสิกแพทย์แห่งประเทศไทย และสถาบันการแพทย์
จัดกิจกรรม “วันการได้ยินโลกประเทศไทย” ปีนี้รณรงค์ภายใต้หัวข้อ “มาตรวจการได้ยินกันเถอะ” ป้องกันภาวะการสูญเสียการได้ยิน ฟื้นฟูและลดจํานวนผู้มีความพิการทางการได้ยิน
วันนี้ (3 มีนาคม 2562) ที่สวนลุมพินี กรุงเทพมหานคร นายแพทย์สุขุม กาญจนพิมาย ปลัดกระทรวงสาธารณสุข เป็นประธานเปิดงาน “วันการได้ยินโลกประเทศไทย” (World Hearing Day Thailand 2019) และ
ให้สัมภาษณ์ว่า องค์การอนามัยโลกกําหนดให้วันที่ 3 มีนาคมของทุกปี เป็นวันการได้ยินโลก เพื่อรณรงค์กระตุ้นเตือนให้ประชากรโลกตระหนักถึงความสําคัญของการได้ยิน โดยพบว่ามีประชากรทั่วโลกประสบปัญหาสูญเสีย
การได้ยินถึง 466 ล้านคน กระทรวงสาธารณสุขจึงได้ร่วมมือกับราชวิทยาลัยโสต ศอ นาสิกแพทย์ แห่งประเทศไทย และสถาบันทางการแพทย์ จัดกิจกรรมรณรงค์ในปี 2562 ภายใต้หัวข้อ “มาตรวจการได้ยินกันเถอะ” (Check your hearing) เพื่อให้ประชาชนชาวไทยและบุคลากรทางการแพทย์ หันมาตระหนักถึงความสําคัญของการได้ยิน
นายแพทย์สุขุม กล่าวต่อว่า สําหรับประเทศไทย องค์การอนามัยโลกคาดการณ์ว่ามีผู้บกพร่องทางการได้ยินจํานวนกว่า 2 ล้านคน โดยสาเหตุอาจเกิดขึ้นได้หลายประการในทุกช่วงอายุ เช่น วัยแรกเกิด มีปัญหาจากการคลอด วัยเรียน วัยรุ่นและวัยทํางาน มีปัญหาจากการได้ยินเสียงดังของอุปกรณ์เครื่องเสียง หรือทํางานในที่ที่เสียงดังเกินไปไม่ทราบวิธีป้องกันตนเอง และวัยผู้ใหญ่หรือวัยชราอาจเกิดจากโรคประจําตัว อย่างไรก็ตาม หากเข้ารับการตรวจประเมินวินิจฉัยที่เหมาะสมและเข้ารับการรักษา จะสามารถป้องกันและฟื้นฟูได้อย่างทันท่วงที
“ปัจจุบัน กระทรวงสาธารณสุขได้ร่วมมือกับราชวิทยาลัยโสต ศอ นาสิกแพทย์ แห่งประเทศไทย พัฒนาผู้เชี่ยวชาญด้านหู คอ จมูก ซึ่งกระจายตามโรงพยาบาลศูนย์และโรงพยาบาลทั่วไป ให้ทั่วถึงมากขึ้น เพื่อจะได้ช่วยกันดูแลพี่น้องประชาชนคนไทย ดังนั้น จึงอยากเชิญชวนคนไทยที่มีข้อสงสัยหรือพบอาการผิดปกติทางการ
ได้ยิน รวมทั้งกลุ่มเสี่ยง ตั้งแต่วัยเด็ก วัยรุ่น ผู้ใหญ่และผู้สูงอายุ ให้มารับการตรวจตั้งแต่เริ่มต้น เพื่อจะได้ทราบวิธีการป้องกันและแก้ไขได้ทัน ไม่ให้มีอาการเสื่อมมากขึ้น ” นายแพทย์สุขุม กล่าว
ทั้งนี้ กิจกรรม “วันการได้ยินโลกประเทศไทย ประจําปี 2562” ที่โรงพยาบาลศีขรภูมิ จ.สุรินทร์ เมื่อวันที่ 25-26 กุมภาพันธ์ ที่ผ่านมา มีการให้บริการตรวจหูแก่ประชาชนไปแล้ว 506 ราย ผ่าตัดหู 59 ราย และตรวจประเมินการได้ยิน 119 ราย โดยในวันนี้ พื้นที่สวนลุมพินี กรุงเทพมหานคร และโรงพยาบาล 40 แห่งทั่วประเทศมีการเสวนาให้ความรู้ ให้บริการตรวจรักษาหู และตรวจการได้ยินแก่ประชาชนโดยไม่คิดค่าใช้จ่าย
รัฐบาลไทย-ข่าวทำเนียบรัฐบาล-นายกรัฐมนตรีร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
วันจันทร์ที่ 21 ตุลาคม 2562
นายกรัฐมนตรีร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
นายกรัฐมนตรีร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
พลเอก ประยุทธ์ จันทร์โอชา นายกรัฐมนตรี และภริยา มีกําหนดการเยือนญี่ปุ่น เพื่อเข้าร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น ระหว่างวันที่ 21-24 ตุลาคม 2562 ณ กรุงโตเกียว ประเทศญี่ปุ่น
พระราชพิธีบรมราชาภิเษก สมเด็จพระจักรพรรดินารุฮิโตะแห่งญี่ปุ่น จะจัดขึ้นวันที่ 22 ตุลาคม 2562 เวลาประมาณ 13.00 น. ตามเวลาท้องถิ่น (ซึ่งเร็วกว่าเวลาในประเทศไทย 2 ชั่วโมง) ณ ท้องพระโรงมัตซึโนมะ หรือท้องพระโรงใหญ่ ในพระราชวังหลวง กรุงโตเกียว โดยคาดว่าจะมีพระราชอาคันตุกะ และแขกผู้มีเกียรติเข้าร่วมพระราชพิธีกว่า 2,500 คน อาทิ พระประมุขแห่งลักเซมเบิร์ก มกุฎราชกุมารแห่งนอร์เวย์ ประธานาธิบดีไซปรัส อดีตประธานาธิบดีคาซัคสถาน (นาย Nursultan Nazarbayev) ผู้นําจาก 10 ประเทศอาเซียน และรัฐมนตรีว่าการกระทรวงคมนาคมสหรัฐอเมริกา เป็นต้น
นายกรัฐมนตรีมีกําหนดการสําคัญ ดังนี้
วันจันทร์ที่ 21 ตุลาคม 2562
เวลา 22.45 น. นายกรัฐมนตรีและภริยา พร้อมด้วยคณะ เดินทางออกจากท่าอากาศยานสุวรรณภูมิ ไปยังกรุงโตเกียว ญี่ปุ่น
วันอังคารที่ 22 ตุลาคม 2562
- พระราชพิธีบรมราชาภิเษกของสมเด็จพระจักรพรรดิแห่งญี่ปุ่น (Sokuirei Seiden-no-gi: The Ceremony of the Enthronement of His Majesty the Emperor) ณ พระราชวังอิมพีเรียล
- สมเด็จพระจักรพรรดิและสมเด็จพระจักรพรรดินีแห่งญี่ปุ่นพระราชทานเลี้ยงอาหารค่ํา อย่างเป็นทางการแก่ผู้เข้าร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น (Kyoen-no-gi: The Court Banquet after the Ceremony of the Enthronement) ณ พระราชวังอิมพีเรียล
วันพุธที่ 23 ตุลาคม 2562
- นายกรัฐมนตรีพบหารือทวิภาคีกับนายชินโซ อาเบะ (H.E. Mr. Shinzo Abe) นายกรัฐมนตรีญี่ปุ่น ณ ทําเนียบรับรองของรัฐบาลญี่ปุ่น
- นายชินโซ อาเบะ (H.E. Mr. Shinzo Abe) นายกรัฐมนตรีญี่ปุ่น และภริยา เป็นเจ้าภาพงานเลี้ยงอาหารค่ําเพื่อเป็นเกียรติแก่ผู้เข้าร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น (Banquet) ณ โรงแรมนิวโอตานิ โตเกียว
วันพฤหัสบดีที่ 24 ตุลาคม 2562
เวลา 00.20 น. นายกรัฐมนตรีและภริยา พร้อมด้วยคณะ เดินทางออกจากท่าอากาศยานฮาเนดะ กรุงโตเกียว
และจะเดินทางถึงท่าอากาศยานสุวรรณภูมิ จังหวัดสมุทรปราการ เวลา 04.50 น.
รัฐบาลไทย-ข่าวทำเนียบรัฐบาล-ออมสิน เผย เร่งปล่อยกู้สินเชื่อ SMEs และสินเชื่อรายย่อยตามมาตรการรัฐเต็มสูบ
วันพฤหัสบดีที่ 21 พฤษภาคม 2563
ออมสิน เผย เร่งปล่อยกู้สินเชื่อ SMEs และสินเชื่อรายย่อยตามมาตรการรัฐเต็มสูบ
ตามที่ธนาคารออมสินได้ดําเนินการตามนโยบายเร่งด่วนของรัฐบาลในการให้ความช่วยเหลือผู้ได้รับผลกระทบจากการแพร่ระบาดของโควิด-19 โดยธปท. กระทรวงการคลัง ได้กําหนดกรอบแนวทางให้ธนาคารออมสิน ออกมาตรการช่วยเหลือเป็นการเร่งด่วน
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินได้ดําเนินการตามนโยบายเร่งด่วนของรัฐบาลในการให้ความช่วยเหลือผู้ได้รับผลกระทบจากการแพร่ระบาดของโรคไวรัสโคโรนา (COVID-19) หรือ โควิด-19 โดยธนาคารแห่งประเทศไทย (ธปท.) กระทรวงการคลัง ได้กําหนดกรอบแนวทางให้ธนาคารออมสิน ออกมาตรการช่วยเหลือเป็นการเร่งด่วน ซึ่งตลอดระยะเวลาหลายเดือนที่ผ่านมานับจากเกิดการแพร่ระบาด ธนาคารออมสินได้ออกมาตรการช่วยเหลือรองรับผู้ได้รับผลกระทบทั้งทางตรงและทางอ้อม ทั้งที่เป็นลูกค้าและไม่ใช่ลูกค้าของธนาคาร รวมถึงการให้สินเชื่อดอกเบี้ยต่ํา หรือซอฟท์โลน แก่สถาบันการเงิน น็อนแบงก์ ตลอดจนผู้ประกอบการเอสเอ็มอี อีกทั้งยังดําเนินการรับเรื่องร้องทุกข์จากมาตรการลงทะเบียนขอรับเงินชดเชยรายได้จากประชาชนที่ลงทะเบียนแล้วยังไม่ได้รับการช่วยเหลืออีกด้วย
“ช่วง 1-2 เดือนนี้ จะเห็นได้ว่ามีผู้มาติดต่อที่สาขาธนาคารออมสินเป็นจํานวนมาก หลายสาขามีคนเข้าแถวรอจนล้นออกมานอกสาขาเป็นคิวยาวมาก ท่ามกลางการเฝ้าระวังและป้องกันการแพร่ระบาดของโควิด-19 ซึ่งธนาคารฯ ได้ปฏิบัติตามแนวทางที่ศูนย์บริหารสถานการณ์โควิด-19 (ศบค.) ได้กําหนดไว้อย่างเคร่งครัด ทั้งในส่วนของการรับลูกค้าและการให้บริการของพนักงาน โดยหลายธุรกรรมได้แนะนําให้ลูกค้าใช้บริการออนไลน์ผ่านโทรศัพท์มือถือ เช่น การลงทะเบียนสินเชื่อฉุกเฉินรายย่อย ซึ่งสะดวกและรวดเร็วกว่า เพื่อหลีกเลี่ยงการพบปะกัน เสี่ยงต่อการติดเชื้อ” ดร.ชาติชาย กล่าว
สําหรับมาตรการที่ธนาคารออมสินดําเนินการอยู่ คือ
1.การพักชําระหนี้เงินต้นและดอกเบี้ยโดยอัตโนมัติเป็นระยะเวลา 6 เดือน จนถึงสิ้นเดือน ต.ค. 63 มีผู้ที่ได้รับประโยชน์ ทั้งลูกค้ารายย่อยและลูกค้าเอสเอ็มอีที่มีวงเงินไม่เกิน 100 ล้านบาท รวม 2,894,333 ราย วงเงินรวม 1,129,652,000 บาท
2.เงินกู้ฉุกเฉิน 10,000 บาทต่อราย สําหรับผู้มีอาชีพอิสระ และ 50,000 บาทต่อราย สําหรับผู้มีรายได้ประจํา วงเงินรวม 40,000 ล้านบาท ปัจจุบันมีผู้ยื่นกู้แล้วจํานวน 2,344,479 ราย และได้ส่งข้อความนัดให้มายื่นเอกสารแล้ว 1,672,498 ราย โดยได้ดําเนินการอนุมัติไปแล้วกว่า 290,000 ราย คิดเป็นวงเงิน 7,160 ล้านบาท คาดว่าจะดําเนินการแล้วเสร็จสิ้นเดือน มิ.ย. 63 ซึ่งธนาคารเร่งดําเนินการซึ่งมีปริมาณงานมากกว่างานปกติถึง 10 เท่าตัว และไม่มีวันหยุด
3.เงินกู้ซอฟท์โลน 150,000 ล้านบาท ได้มีผู้ยื่นกู้แล้ว 12,188 ราย วงเงินรวม 130,985.25 ล้านบาท ปัจจุบันได้อนุมัติแล้ว 103,976.87 ล้านบาท คงเหลือวงเงินที่กําลังทยอยอนุมัติอีก 46,023
รัฐบาลไทย-ข่าวทำเนียบรัฐบาล-รองปลัดฯ จุลพงษ์ ให้การต้อนรับผู้แทนจากมณฑลกานซู่ สาธารณรัฐประชาชนจีน
วันจันทร์ที่ 11 พฤศจิกายน 2562
รองปลัดฯ จุลพงษ์ ให้การต้อนรับผู้แทนจากมณฑลกานซู่ สาธารณรัฐประชาชนจีน
นายจุลพงษ์ ทวีศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม ให้การต้อนรับ  ผู้แทนจากมณฑลกานซู่ สาธารณรัฐประชาชนจีนและคณะ ในโอกาสเข้าพบเพื่อหารือแนวทางความร่วมมือทางด้านนวัตกรรมและเทคโนโลยีด้านอุตสาหกรรมระหว่างมณฑลกานซู่และประเทศไทย
วันนี้ (11 พฤศจิกายน2562) นายจุลพงษ์ ทวีศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม ให้การต้อนรับ Ms. Wang Yingling, Deputy Director-General, Department of Commerce of Gansu Province ผู้แทนจากมณฑลกานซู่ สาธารณรัฐประชาชนจีนและคณะ ในโอกาสเข้าพบเพื่อหารือแนวทางความร่วมมือทางด้านนวัตกรรมและเทคโนโลยีด้านอุตสาหกรรมระหว่างมณฑลกานซู่และประเทศไทย ซึ่งจะนําไปสู่ความร่วมมือทางด้านการค้าและการลงทุนร่วมกันระหว่างประเทศต่อไปในอนาคต โดยมี นายอดิทัต วะสีนนท์ รองผู้อํานวยการสํานักงานเศรษฐกิจอุตสาหกรรม ร่วมให้การต้อนรับด้วย ณ ห้องประชุม อก.2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ขสมก.เร่งประชาสัมพันธ์ผู้ใช้บริการปฏิบัติตามมาตรการเว้นระยะห่างทางสังคมอย่างเคร่งครัด เพื่อลดความเสี่ยงการแพร่ระบาดโรคติดเชื้อไวรัสโคโรนา 2019 (COVID - 19) [กระทรวงคมนาคม]
วันเสาร์ที่ 2 พฤษภาคม 2563
ขสมก.เร่งประชาสัมพันธ์ผู้ใช้บริการปฏิบัติตามมาตรการเว้นระยะห่างทางสังคมอย่างเคร่งครัด เพื่อลดความเสี่ยงการแพร่ระบาดโรคติดเชื้อไวรัสโคโรนา 2019 (COVID - 19) [กระทรวงคมนาคม]
ขสมก.เร่งประชาสัมพันธ์ผู้ใช้บริการปฏิบัติตามมาตรการเว้นระยะห่างทางสังคมอย่างเคร่งครัด เพื่อลดความเสี่ยงการแพร่ระบาดโรคติดเชื้อไวรัสโคโรนา 2019 (COVID - 19)
องค์การขนส่งมวลชนกรุงเทพ (ขสมก.) ได้สั่งการให้พนักงานนายตรวจ และเจ้าหน้าที่สายตรวจพิเศษ ที่ยืนจุดอํานวยความสะดวกบริเวณป้ายหยุดรถโดยสารประจําทางต่าง ๆ ประชาสัมพันธ์มาตรการเว้นระยะห่างทางสังคม (Social Distancing) ให้ผู้ใช้บริการรับทราบ และปฏิบัติตามอย่างเคร่งครัด เพื่อลดความเสี่ยงการแพร่ระบาดโรคติดเชื้อไวรัสโคโรนา 2019 (COVID - 19)
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม ได้กําชับให้หน่วยงานในสังกัดกระทรวงคมนาคม กําหนดมาตรการป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID - 19) ในระบบขนส่งสาธารณะ ซึ่ง ขสมก.ได้มีการดําเนินตามมาตรการป้องกันการแพร่ระบาดของโรคดังกล่าว ดังนี้
1. ด้านพนักงานประจํารถ
มีการตรวจวัดอุณหภูมิร่างกายของพนักงานขับรถ และพนักงานเก็บค่าโดยสารทุกครั้ง ก่อนขึ้นปฏิบัติหน้าที่บนรถโดยสาร พร้อมทั้งกําชับพนักงานขับรถและพนักงานเก็บค่าโดยสาร สวมหน้ากากอนามัย และถุงมือ ทุกครั้ง ขณะปฏิบัติหน้าที่บนรถโดยสาร
2. ด้านรถโดยสารประจําทาง
2.1 เพิ่มความถี่ในการล้างทําความสะอาดระบบปรับอากาศ และการทําความสะอาดผ้าม่านบนรถโดยสาร
2.2 ใช้ผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% ฉีดพ่นทําความสะอาดภายในรถโดยสาร และใช้ผลิตภัณฑ์ดังกล่าว เช็ดทําความสะอาดอุปกรณ์ต่าง ๆ ที่ผู้ใช้บริการต้องสัมผัส เช่น เบาะที่นั่ง ราวจับ กริ่งสัญญาณ เป็นต้น พร้อมทั้งติดตั้งขวดเจลแอลกอฮอล์ สําหรับให้ผู้ใช้บริการล้างมือ บริเวณประตูทางขึ้น
2.3 กําหนดจุดนั่ง (เบาะที่ไม่มีเครื่องหมายกากบาท) และจุดยืนให้มีระยะห่างกัน 1 เมตร ซึ่งรถโดยสาร 1 คัน อนุญาตให้ผู้ใช้บริการยืนได้ไม่เกิน 10 คน กรณีผู้ใช้บริการเต็ม พนักงานเก็บค่าโดยสารจะติดป้าย ข้อความ “ผู้ใช้บริการเต็ม โปรดใช้บริการรถคันถัดไป” บริเวณกระจกหน้ารถโดยสาร พร้อมประชาสัมพันธ์ให้ผู้ใช้บริการรับทราบ เพื่อรอใช้บริการรถโดยสารคันถัดไป
3. ด้านผู้ใช้บริการ
3.1 ผู้ใช้บริการจะต้องสวมหน้ากากอนามัยทุกครั้ง ขณะใช้บริการรถโดยสาร
3.2 ผู้ใช้บริการจะต้องนั่ง และยืนตามจุดที่กําหนด กรณีผู้ใช้บริการเต็มจะต้องรอใช้บริการรถโดยสารคันถัดไป
3.3 ผู้ใช้บริการจะต้องปฏิบัติตามคําแนะนําของพนักงานเก็บค่าโดยสาร นายตรวจ และเจ้าหน้าที่สายตรวจพิเศษอย่างเคร่งครัด
ทั้งนี้ กรมการขนส่งทางบก ได้จัดเจ้าหน้าที่ตรวจสอบการปฏิบัติตามมาตรการเว้นระยะห่างทางสังคม (Social Distancing) บนรถโดยสารประจําทาง และ ขสมก.ได้สั่งการให้พนักงานนายตรวจ เจ้าหน้าที่สายตรวจพิเศษ ที่ยืนจุดอํานวยความสะดวกบริเวณป้ายหยุดรถโดยสารประจําทางต่าง ๆ ประชาสัมพันธ์มาตรการเว้นระยะห่างทางสังคม ให้ผู้ใช้บริการรับทราบ และปฏิบัติตามอย่างเคร่งครัด เพื่อลดความเสี่ยงการแพร่ระบาดโรคติดเชื้อไวรัสโคโรนา 2019 (COVID - 19)
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือ แนะนําบริการได้ที่ www.bmta.co.th , facebook bmta@bmta.co.th หรือ ศูนย์ Call Center 1348 ทุกวัน ตั้งแต่เวลา 06.00 - 19.00 น. เป็นต้นไป
รัฐบาลไทย-ข่าวทำเนียบรัฐบาล-กระทรวงยุติธรรม ร่วมหารือความเป็นไปได้ในการพัฒนาการผลิตอุปกรณ์อิเล็กทรอนิกส์ติดตามตัว (EM)
วันอาทิตย์ที่ 1 เมษายน 2561
กระทรวงยุติธรรม ร่วมหารือความเป็นไปได้ในการพัฒนาการผลิตอุปกรณ์อิเล็กทรอนิกส์ติดตามตัว (EM)
กรมคุมประพฤติ กระทรวงยุติธรรม จัดประชุมการพัฒนาการผลิตอุปกรณ์อิเล็กทรอนิกส์ติดตามตัว (EM) ที่ใช้กับผู้กระทําผิด
วันนี้ (30 มีนาคม 2561) เวลา 13.30 นาฬิกา กรมคุมประพฤติ กระทรวงยุติธรรม จัดประชุมการพัฒนาการผลิตอุปกรณ์อิเล็กทรอนิกส์ติดตามตัว (EM) ที่ใช้กับผู้กระทําผิด เพื่อสร้างศักยภาพให้พร้อมรองรับกับประมวลกฎหมายอาญา มาตรา 56 ที่ปรับแก้ใหม่ และพระราชบัญญัติคุมประพฤติ พ.ศ. 2559 โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธาน และมีนายประสาร มหาลี้ตระกูล อธิบดีกรมคุมประพฤติ พร้อมด้วยคณะผู้บริหารกรมคุมประพฤติ และผู้แทนหน่วยงานในสังกัดกระทรวงยุติธรรม อาทิ สํานักงานปลัดกระทรวงยุติธรรม กรมราชทัณฑ์ กรมพินิจและคุ้มครองเด็กและเยาวชน ผู้แทนจากหน่วยงานภายนอก อาทิ สํานักงานพัฒนาวิทยาศาสตร์และเทคโนโลยีแห่งชาติ (สวทช.) สํานักงานคณะกรรมการวิจัยแห่งชาติ มหาวิทยาลัยเทคโนโลยีพระจอมเกล้าพระนครเหนือ บริษัท กสท.โทรคมนาคม จํากัด (มหาชน) และมหาวิทยาลัยเกษตรศาสตร์ เข้าร่วมการประชุม ณ ห้องประชุมกระทรวงยุติธรรม 2 ชั้น 8 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร
สําหรับการประชุมในครั้งนี้ เป็นการหารือแนวทางการพัฒนาการผลิตอุปกรณ์อิเล็กทรอนิกส์ติดตามตัว (EM) พร้อมระบบที่เกี่ยวข้องสําหรับติดตามตัวผู้กระทําผิดให้ครอบคลุมถึงกลุ่มภารกิจพัฒนาพฤตินิสัย ตามข้อสั่งการของพลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมทั้งมอบหมายให้กรมคุมประพฤติ กรมราชทัณฑ์ และกรมพินิจและคุ้มครองเด็กและเยาวชน ศึกษาวิจัยร่วมกับหน่วยงานที่เกี่ยวข้อง เพื่อทดลองการใช้ระบบเทคโนโลยีอย่างมีประสิทธิภาพ อันเป็นทางออกในการลดปริมาณนักโทษในเรือนจําหรือสถานที่ควบคุมในกรณีต่างๆ ทั้งยังเป็นการให้โอกาสผู้กระทําผิดได้ทําในสิ่งที่เป็นประโยชน์ต่อตนเอง ครอบครัวและสังคมต่อไป